als_Latn dik_Latn sag_Latn
Juve turpëron DortmundinPostuar më: 18 Mars 2015 22:34
Kampionët e Italisë, Juventusi, kanë mposhtur Dortmundin në shtëpinë e këtyre të fundit, me rezultat 3 me 0 për t’u kualifikuar në çerekfinale të Ligës së Kampionëve me rezultat të përgjithshëm 5 me 1 në dy ndeshjet e 1/8-ës së finales.
Carlos Tevez realizoi i pari pas asistimit të Patrice Evras. Sulmuesi më efikas i Juventusit shënoi një supergol nga distanca për t’i vështirësuar punët skuadrës së Jurgen Kloppit.
Ky ishte goli i vetëm në pjesën e parë, ndërsa në të dytën Juve realizoi edhe dy herë tjera.
Carlos Tevez asistoi për Alvaro Moratan në minutën e 70-të për rezultatin 2 me 0. Morata nuk e pati të vështirë të realizonte si i vetëm në portën e zbrazët të Dortmundit.
Argjentinasi Tevez tregoi se është në formë të lartë duke realizuar edhe një herë për të turpëruar gjermanët. Golin e dytë personal në ndeshje, ish-sulmuesi i Manchester Unitedit e shënoi në minutën e 79-të.
als_Latn als_Latn als_Latn als_Latn als_Latn als_Latn